ai4bharat/Pralekha huggingface dataset:
சுரங்கங்கள் அமைச்சகம்
மார்ச் மாதாத்தில் கனிம உற்பத்தி
சுரங்கம் துறையின் சுரங்கத்தில் வெட்டி எடுக்கும் கனிம உற்பத்தி குறியீடு 2020 மார்ச் மாதத்தில்  132.7 ஆக இருந்தது. இதனை முந்தைய ஆண்டான 2019 மார்ச் மாதத்துடன் ஒப்பிடுகையில், சரியாக அதே அளவாகவே இருந்தது. ஏப்ரல் - மார்ச் 2019-20 கால கட்டத்தில் இதன் ஒட்டுமொத்த வளர்ச்சி தொடர்புடைய முந்தைய ஆண்டில் 1.7 சதவிதமாகும். இந்த விவரங்களை இந்திய சுரங்க பணியகயத்தின் சுரங்கம் மற்றும் கனிம புள்ளிவிவரப் பிரிவு வெளியிட்டுள்ளது.
முக்கிய தாதுக்களான நிலக்கரி மற்றும் பழுப்பு நிலக்கரி ஆகியவற்றின் உற்பத்தி அளவு மார்ச், 2020-ல் முறையே 958 லட்சம் டன் ஆகவும், 42 லட்சம் டன் ஆகவும் இருந்தது. இயற்கை எரிவாயு  2323 மில்லியன் கியூ. மீ., ஆகவும் கச்சா எண்ணெய் 27 லட்சம் டன் ஆகவும், பாக்சைட் 1634 ஆயிரம் டன் ஆகவும், குரோமைட் 582 ஆயிரம் டன் ஆகவும், வீரியமிக்க செம்பு 11 ஆயிரம் டன் ஆகவும், தங்கம் 153 கிலோ ஆகவும், இரும்பு தாது 204 லட்சம் டன் ஆகவும், வீரியமிக்க ஈயம் 26 ஆயிரம் டன் ஆகவும், மாங்கனீசு தாது 181 ஆயிரம் டன் ஆகவும், வீரியமிக்க துத்தநாகம் 117 ஆயிரம் டன் ஆகவும், அபாடைட் & பாஸ்போரைட் 133 ஆயிரம் டன் ஆகவும், சுண்ணாம்பு 272 லட்சம் டன் ஆகவும், மேக்னசைட் 8 ஆயிரம் டன் ஆகவும் மற்றும் வைரம் 3213 காரட் ஆகவும் இருந்தது.
(Visitor Counter : 166
பாதுகாப்பு அமைச்சகம்
ராணுவ தலைமை தளபதி பிரான்ஸ் பயணம்
ராணுவ தலைமை தளபதி ஜெனரல் மனோஜ் பாண்டே 14 முதல் 17 ந்தேதி வரை பிரான்ஸ் நாட்டுக்கு பயணம் மேற்கொள்கிறார். நான்கு நாள் பயணத்தின் போது, அவர் பிரான்ஸ் நாட்டின் ராணுவ தளபதிகளையும், மூத்த ராணுவ அதிகாரிகளையும் சந்திக்கிறார். இரு நாடுகளுக்கும் இடையிலான பாதுகாப்பு ஒத்துழைப்பை அதிகரிப்பதே இந்தப் பயணத்தின் நோக்கமாகும்.
ராணுவ தளபதி தமது பயணத்தின் போது, முதலாம் உலகப்போரில் உயிர்நீத்த 4,742 இந்திய வீரர்களின் நினைவாக நெய்வே சாப்பெல் இந்திய நினைவிடத்தில் மலர் வளையம் வைத்து மரியாதை செலுத்துகிறார். பிரான்ஸ் பாதுகாப்பு தலைமை தளபதி, ராணுவ தளபதி உள்ளிட்ட மூத்த ராணுவ அதிகாரிகளைச் சந்தித்து, இந்தியா-பிரான்ஸ் பாதுகாப்பு உறவுகளை வலுப்படுத்தும் வழிமுறைகள் பற்றி அவர் விவாதிப்பார்.
பாரிசில் உள்ள பல்வேறு ராணுவ பயிற்சி நிலையங்களுக்கு செல்லும் அவர், டிராகுயிக்னான் ராணுவ பள்ளியையும் பார்வையிடுகிறார். தலைமை தளபதியின் இந்தப்பயணம், இரு நாட்டு ராணவங்களுக்கு இடையிலான புரிந்துணர்வு மற்றும் நல்லுறவு நம்பிக்கையை மேலும் வலுப்படுத்தும் என எதிர்பார்க்கப்படுகிறது.
உள்துறை அமைச்சகம்
மத்திய ரசாயனம் மற்றும் உரங்கள், நாடாளுமன்ற விவகாரங்கள் துறை அமைச்சர் திரு அனந்த்குமார் மறைவுக்கு அமைச்சரவை இரங்கல்
பெங்களூருவில் 12.11.2018 அன்று பிற்பகல் மணி ஒன்று ஐம்பதுக்கு மத்திய ரசாயனம் மற்றும் உரங்கள், நாடாளுமன்ற விவகாரங்கள் துறை அமைச்சர் திரு அனந்த்குமாரின் சோகமான மறைவுக்கு மத்திய அமைச்சரவை ஆழ்ந்த இரங்கல் தெரிவித்துள்ளது. அனுபவம் மிக்க தலைவர் ஒருவரை தேசம் இழந்துவிட்டதாக சிறப்பு அமைச்சரவைக் கூட்டத்தில் நிறைவேற்றப்பட்ட தீர்மானத்தில் கூறப்பட்டுள்ளது. பிரதமர் திரு. நரேந்திரடி மோடி தலைமையில் நடைபெற்ற அமைச்சரவை, துயருற்றுள்ள குடும்பத்தினருக்கு மத்திய அரசு மற்றும் ஒட்டுமொத்த தேசத்தின் சார்பாக மனம் நெகிழ்ந்த இரங்கலை தெரிவித்தது.
அமைச்சரின் மறைவுக்கு இரண்டு நிமிடம் மவுன அஞ்சலி செலுத்திய அமைச்சரவை இரங்கல் தீர்மானத்தையும் நிறைவேற்றியது.
பெங்களூருவில் 22.07.1959 அன்று பிறந்த திரு அனந்த்குமார், ஹுபாலியில் உள்ள கர்நாடக பல்கலைக்கழகத்தில் ஆங்கில இலக்கியத்தில் இளநிலை பட்டம் பெற்றார். ஜே எஸ் எஸ் சட்டக்கல்லூரியில் சட்டம் பயின்றார்.
மாணவப் பருவத்திலேயே பொதுவாழ்க்கையைத் தொடங்கிய திரு அனந்த்குமார், பிஜேபி உறுப்பினராகி, கட்சியின் கர்நாடக பிரிவில் அமைப்புச் செயலாளரானார். பின்னர், கர்நாடகாவின் பிஜேபி தலைவரானார். அவரது தலைமையில் கட்சி விரிவாக்கம் பெற்று அம்மாநிலத்தில் சொந்தமாக ஆட்சியமைக்கும் வகையில் வளர்ந்தது. பின்னர் கட்சியின் தேசிய பொதுச் செயலாளரான அவர், அதைத் தொடர்ந்த ஆட்சிமன்றக் குழுவின் உறுப்பினர் செயலாளரானார்.
1996-ம் ஆண்டு பெங்களூரு தெற்கு மக்களவைத் தொகுதியிலிருந்து முதல் முறையாக தேர்ந்தெடுக்கப்பட்ட அவர், 1998-லும் வெற்றி பெற்று வாஜ்பாய் அமைச்சரவையில் மிகவும் இளம்வயது அமைச்சர் ஆனார். இவர் விமானப் போக்குவரத்து அமைச்சராக பணியாற்றினார். பெங்களூரு தெற்கு மக்களவை தொகுதியில் தற்போதைய உறுப்பினராக தேர்தெடுக்கப்பட்ட அவர், தொடர்ந்து ஆறு முறை வெற்றி பெற்றார்.
மத்திய அமைச்சரவையில் சுற்றுலா; கலாச்சாரம், இளைஞர் விவகாரம், விளையாட்டுக்கள்; நகர்கப்புற வளர்ச்சி மற்றும் வறுமை ஒழிப்பு; ஊரக வளர்ச்சி ஆகிய துறைகளின் பொறுப்பையும் அவர் வகித்திருந்தார்.
பல்வேறு நிலைகளில் தேசத்திற்கு திரு அனந்த்குமார் செய்த சேவைகளைப் பாராட்டி, அமைச்சரவை பதிவு செய்தது. அவரை இழந்து வாடும் குடும்பத்தினருக்கு ஒட்டுமொத்த தேசத்தின் சார்பாக இதயபூர்வமான இரங்கலை மத்திய அமைச்சரவை தெரிவித்தது.
வி.கீ./எஸ்.எம்.பி./கீதா
(Visitor Counter : 96
எரிசக்தி அமைச்சகம்
2030-ஆம் ஆண்டிற்குள் 450 ஜிகாவாட் புதுப்பிக்கத்தக்க எரிசக்தியை உருவாக்கும் இந்தியாவின் இலக்கிற்கு அமெரிக்கா பாராட்டு
பருவநிலைக்கான அமெரிக்க சிறப்பு தூதர் திரு ஜான் கெர்ரி தலைமையிலான குழுவினரை மத்திய எரிசக்தி, புதிய மற்றும் புதுப்பிக்கத்தக்க எரிசக்தி அமைச்சர் திரு ஆர்.கே. சிங் இன்று சந்தித்துப் பேசினார். பருவநிலை மாற்றம் சம்பந்தமான துறைகளில் இருதரப்பு ஒத்துழைப்பை மேம்படுத்தவும், எரிசக்தி மாற்றம் பற்றி இதர நாடுகளுக்கு வழி வகுப்பதற்கு இணைந்து பணியாற்றுவது தொடர்பாகவும் ஆலோசிப்பதற்காக இந்த சந்திப்பு நடைபெற்றது. எரிசக்தி அமைச்சகத்தின் செயலாளர் திரு அலோக் குமார் மற்றும் அமைச்சகத்தின் மூத்த அதிகாரிகள் சந்திப்பின்போது உடனிருந்தனர்.
எரிசக்தித் துறையில் இந்தியாவின் உறுதித் தன்மையையும், 2030-ஆம் ஆண்டிற்குள் 450 ஜிகாவாட் புதுப்பிக்கத்தக்க எரிசக்தியை உருவாக்கும் உறுதிப்பாட்டையும் அமெரிக்க குழுவினர் பாராட்டினர். இந்தியாவில் 18 மாதங்களில் 28.02 மில்லியன் வீடுகளுக்கு மின்சார வசதிகள் செய்திருப்பதையும் அவர்கள் பாராட்டினார்கள்.
தூய்மையான எரிசக்தி மாற்றத்தை நோக்கி பயணிக்கும் இந்திய அரசின் நடவடிக்கைகளை அமைச்சர், அமெரிக்க பிரதிநிதிகளிடம் எடுத்துரைத்தார். புதுப்பிக்கத்தக்க எரிசக்தியின் “சேமிப்பு” மிகப்பெரும் சவாலாக விளங்குவதாகவும், பெருவாரியான மக்கள் இந்த எரிசக்தியை அணுகச் செய்வதற்காக இந்த விஷயம் உடனடியாக எதிர் கொள்ளப்பட வேண்டும் என்றும் அவர் கூறினார். வரும் மாதங்களில் பசுமை ஹைட்ரஜன் மற்றும் மின்பகுப்பான்களுக்கு மிகப்பெரிய ஏல நடவடிக்கைகளை மேற்கொள்ள திட்டமிடப்பட்டிருப்பதாக அவர் குறிப்பிட்டார். இந்த ஏல நடைமுறைகளில் கலந்து கொள்வதற்காக தங்கள் நாட்டு நிறுவனங்களை அனுப்புமாறு அமெரிக்க தரப்பினரை திரு சிங் கேட்டுக்கொண்டார்.
சர்வதேச சூரியசக்தி கூட்டணியில் இணையுமாறு அமெரிக்காவிற்கு அமைச்சர் அழைப்பு விடுத்தார். லடாக்கில் மேற்கொள்ளப்பட உள்ள பசுமை ஹைட்ரஜன் மற்றும் பசுமை எரிசக்தி வழித்தடம் திட்டங்கள் குறித்தும் அவர் விளக்கம் அளித்தார்.
2030-ஆம் ஆண்டிற்குள் 450 ஜிகாவாட் புதுப்பிக்கத்தக்க எரிசக்தியை அடையும் உயரிய லட்சியத்தில் இந்தியாவுடன் ஒருங்கிணைந்து பணியாற்ற அமெரிக்கா ஆர்வம் தெரிவிப்பதாக பருவநிலைக்கான சிறப்பு தூதர் கூறினார். இதன் மூலம் பாரிஸ் பருவநிலை ஒப்பந்தத்தின் கீழ் மேற்கொள்ளப்பட்டுள்ள உறுதித்தன்மையை விட அதிக அளவில் இந்தியா சாதனை புரியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754542
பிரதமர் அலுவலகம்
அசாமின் பிஸ்வநாத் மாவட்டத்தில் நேரிட்ட சாலை விபத்தில் உயிரிழந்தவர்களுக்கு பிரதமர் இரங்கல்
அசாமின் பிஸ்வநாத் மாவட்டத்தில் நேரிட்ட சாலை விபத்தில் உயிரிழந்தவர்களுக்கு பிரதமர் திரு நரேந்திர மோடி இரங்கல் தெரிவித்துள்ளார். காயமடைந்தவர்கள் விரைந்து குணமடைய அவர் பிரார்த்தித்துள்ளார்.
பிரதமர் அலுவலகம் வெளியிட்டுள்ள டுவிட்டர் பதிவில் கூறியிருப்பதாவது;
‘’ அசாமின் பிஸ்வநாத் மாவட்டத்தில் நேரிட்ட சாலை விபத்தில் ஏற்பட்ட உயிரிழப்பு குறித்து நான் மிகுந்த கவலையடைந்துள்ளேன். உயிரிழந்தவர்களின் குடும்பங்களுக்கு ஆழ்ந்த இரங்கல்கள். காயமடைந்தவர்கள் விரைந்து குணமடைய நான் பிரார்த்திக்கிறேன்; PM @narendramodi"
ரெயில்வே அமைச்சகம்
இந்திய ரயில்வே 2021 ஜூலை மாதத்தில் அதிக அளவில் சரக்குகளைக் கையாண்டுள்ளது
ஜூலையில் 112.72 மில்லியன் டன் சரக்குகள் ஏற்றி சாதனை
கடந்தாண்டு ஜூலை மாதத்துடன் ஒப்பிடுகையில் சரக்குப் போக்குவரத்து அதிகபட்சமாக 17.54 மில்லியன் டன் உயர்வு
2020 செப்டம்பர் முதல் கடந்த 11 மாதங்களாக சரக்குப் போக்குவரத்து தொடர்ந்து அதிகரிப்பு
இந்திய ரயில்வேயில் சரக்குப் போக்குவரத்து ஜூலை 2021-இல் இதுவரை இல்லாத அளவாக அதிகரித்துள்ளது. கடந்த 2020 செப்டம்பர் முதல் தொடர்ந்து 11 மாதங்களாக சரக்குப் போக்குவரத்து அந்தந்த மாதத்தில் இதுவரையில்லாத அளவாக உயர்வு கண்டு வருகிறது.
இந்திய ரயில்வே ஜூலை மாதத்தில் சரக்குப் போக்குவரத்து இதுவரை இல்லாத அளவாக 17.54 மில்லியன் டன் என்ற அளவுக்கு அதிகரித்துள்ளது. இது கடந்த 2020 ஜூலை மாதத்துடன் ஒப்பிடுகையில் 18.43 சதவிகிதம் அதிகமாகும். கடந்த 2019 ஜூலையில் ஒட்டுமொத்த சரக்கு போக்குவரத்து 99.74 சதவிகிதமாக இருந்த நிலையில் 2021 ஜூலையில் இது 112.72 மில்லியன் டன்களாகவும், 2020 ஜூலையில் இது 95.18 மில்லியன் டன்களாக இருந்தது.
கடந்தாண்டுடன் ஒப்பிடுகையில் நிலக்கரி, சிமெண்ட், எஃகு, இரும்பு தாது, உணவு தானியங்கள், கண்டெய்னர்கள் உள்ளிட்டவை அதிக அளவில் ரயில் மூலமாக கொண்டு செல்லப்பட்டுள்ளன.
ஜூலை 2020 வரை ஒட்டுமொத்த சரக்கு போக்குவரத்து 336.74 மில்லியன் டன்களாக இருந்த நிலையில், நடப்பு 2021-22 நிதியாண்டில் ஜூலை வரையிலான சரக்கு போக்குவரத்து 451.97 மில்லியன் டன்களாக உள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1741527
விவசாயத்துறை அமைச்சகம்
சிறுதானிய உற்பத்திக்கு நிதி ஒதுக்கீடு
தேசிய உணவு பாதுகாப்பு இயக்கத்தின் கீழ் சிறுதானியங்களின் உற்பத்தியை அதிகரிப்பதற்காக 2022-23 நிதியாண்டில் தமிழ்நாட்டிற்கு ரூ.25.920 நிதி ஒதுக்கீடு செய்யப்பட்டுள்ளது.
2021-ம் ஆண்டில் சிறுதானியங்களை ஏற்றுமதி செய்யும் 7-வது மிகப்பெரிய நாடாகவும், அதிகளவில் சிறுதானியங்களை உற்பத்தி செய்யும் நாடுகளில் இந்தியா திகழ்ந்தது. இந்தியாவில் உற்பத்தி செய்யப்படும் சிறுதானியங்களில் ராகி, திணை, சாமை முக்கியமானவை. இந்த சிறுதானியங்களின் உற்பத்தியை அதிகரிக்க ஏதுவாகவும் சிறுதானியங்களை அடுத்த தலைமுறையினருக்கும் எடுத்துச்செல்லும் முயற்சியாகவும் 2018-19 நிதியாண்டு முதல் தேசிய உணவு பாதுகாப்பு இயக்கம் வேளாண்துறை சார்பில் தொடங்கப்பட்டு செயல்படுத்தப்பட்டு வருகிறது. இந்தத் திட்டத்தின் கீழ், நாடு முழுவதும் உள்ள 14 மாநிலங்களில் சிறுதானிய உற்பத்திக்கான நடவடிக்கைகள் மேற்கொள்ளப்படுகின்றன. இதற்காக 2022-23ம் நிதியாண்டின் அதிகபட்சமாக மகாராஷ்டிராவுக்கு ரூ.61.935 கோடி ஒதுக்கப்பட்டுள்ளது. இதற்கு அடுத்தப்படியாக கர்நாடகாவுக்கு ரூ.60430 கோடி ஒதுக்கப்பட்டுள்ளது.
மக்களவையில் இன்று எழுப்பப்பட்ட கேள்விக்கு மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் எழுத்துபூர்வமாக அளித்த பதிலில் இதனைத் தெரிவித்துள்ளார்.
SM/ES/RS/KRS
(Visitor Counter : 87
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 88.94 கோடிக்கும் மேற்பட்ட தடுப்பூசி டோஸ்கள் வழங்கப்பட்டன
மாநில அரசுகள் மற்றும் யூனியன் பிரதேசங்களுக்கு இதுவரை, 88.94  கோடிக்கு மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 5.38 கோடிக்கும்  மேற்பட்ட தடுப்பூசி டோஸ்கள் இன்னும் இருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760547
பெண்கள் மற்றும் குழந்தை நலன் அமைச்சகம்
குழந்தைகள் பாதுகாப்பு மற்றும் குழந்தைகள் நலன் குறித்த இரண்டாவது மண்டலக் கருத்தரங்கை மத்திய மகளிர் மற்றும் குழந்தைகள் மேம்பாட்டு அமைச்சகம் போபாலில் இன்று நடத்தியது - மத்தியப் பிரதேசம், சத்தீஸ்கர் மற்றும் ராஜஸ்தான் மாநிலங்களைச் சேர்ந்த 1500 க்கும் மேற்பட்ட பிரதிநிதிகள் கலந்து கொண்டனர்
மத்திய மகளிர் மற்றும் குழந்தைகள் மேம்பாட்டு அமைச்சகம் சார்பில் குழந்தைகள் பாதுகாப்பு மற்றும் குழந்தைகள் நலன் குறித்த இரண்டாவது ஒரு நாள் மண்டல கருத்தரங்கம் மத்தியப் பிரதேச மாநிலத் தலைநகர் போபாலில் இன்று  நடைபெற்றது. இதில் மத்திய பிரதேசம், சத்தீஸ்கர், ராஜஸ்தான் ஆகிய 3 மாநிலங்களைச் சேர்ந்தவர்கள் பங்கேற்றனர். இந்தக் கருத்தரங்கில் குழந்தைகள் நலக் குழுக்கள், சிறார் நீதிமன்ற பிரதிநிதிகள், கிராம குழந்தைகள் பாதுகாப்புக் குழு உறுப்பினர்கள், அங்கன்வாடி பணியாளர்கள் என 1500-க்கும் மேற்பட்டோர் கலந்து கொண்டனர். குழந்தைகள் பாதுகாப்பு மற்றும் குழந்தைகள் நலன் குறித்த விழிப்புணர்வை ஏற்படுத்துவதற்காக நாடு முழுவதும் நடத்தப்படும் மண்டலக் கருத்தரங்குகளின் ஒரு பகுதியாக இந்தக் கருத்தரங்கம் நடத்தப்பட்டது.
இக்கருத்தரங்கில் மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி ஸ்மிருதி ஜுபின் இரானி, மத்திய மகளிர் மற்றும் குழந்தைகள் மேம்பாட்டுத் துறை இணையமைச்சர் டாக்டர் முஞ்சபரா மகேந்திரபாய், மத்திய மகளிர் மற்றும் குழந்தைகள் மேம்பாட்டுத் துறை கூடுதல் செயலாளர் திரு சஞ்சீவ் குமார் சத்தா, தேசிய குழந்தைகள் உரிமைகள் பாதுகாப்பு ஆணையத்தின்  தலைவர் திரு பிரியங்க் கனுங்கோ உள்ளிட்டோர் கலந்து கொண்டனர்.
குழந்தைகள் நலன் தொடர்பான பணிகளை சிறப்பாக மேற்கொண்டு வரும் தேசிய குழந்தைகள் உரிமைகள் பாதுகாப்பு ஆணையம், மாநில குழந்தைகள் ஆணையங்கள் மற்றும் குழந்தைகள் நலக் குழுக்களுக்கு மத்திய அமைச்சர் திருமதி ஸ்மிருதி ஜுபின் இரானி பாராட்டுத் தெரிவித்தார்.
குழந்தைகள் நலன் மற்றும் பாதுகாப்பு தொடர்பாக பல்வேறு அமைச்சகங்களுக்கு இடையே ஒருங்கிணைப்பை ஏற்படுத்துவதை நோக்கமாகக் கொண்ட "மிஷன் வாத்சல்யா" என்ற இயக்கத்தின் நோக்கங்களை மத்திய மகளிர் மற்றும் குழந்தைகள் மேம்பாட்டுத் துறை இணையமைச்சர் டாக்டர் முஞ்சபரா மகேந்திரபாய் எடுத்துரைத்தார்.
சிறார் குற்றம் மற்றும் நீதிச் சட்ட விதிகளில் திருத்தங்கள் மேற்கொள்வது குறித்தும் இந்த நிகழ்ச்சியில் விவாதிக்கப்பட்டது.
பிரதமர் அலுவலகம்
முதலாவது தேசிய பயிற்சி மாநாட்டை பிரதமர் தொடங்கி வைக்கிறார்
நாடு முழுவதும் உள்ள குடிமைப்பணி பயிற்சி நிறுவனங்களின் பிரதிநிதிகள் மாநாட்டில் பங்கேற்பார்கள்
பயிற்சி நிறுவனங்களிடையே ஒத்துழைப்பை வளர்ப்பதற்கும், நாடு முழுவதும் உள்ள குடிமைப்பணி அதிகாரிகளுக்கான பயிற்சி உள்கட்டமைப்பை வலுப்படுத்துவதற்கும் மாநாடு உதவும்
பிரதமர் திரு நரேந்திர மோடி, நாளை  காலை 10:30 மணிக்கு புது தில்லியில் உள்ள சர்வதேச கண்காட்சி மற்றும் மாநாட்டு மையமான பிரகதி மைதானத்தில் முதலாவது தேசிய பயிற்சி மாநாட்டை தொடங்கி வைத்து பிரதமர் உரையாற்றுவார்.
குடிமைப்பணியின் திறனை வளர்ப்பதன் மூலம் நாட்டில் ஆட்சி செயல்முறை மற்றும் கொள்கை அமலாக்கத்தை மேம்படுத்துவதில் பிரதமர் தீவிர கவனம் செலுத்தி வருகிறார். இந்த தொலைநோக்குப் பார்வையால் வழிநடத்தப்பட்டு, குடிமைப்பணி திறன் மேம்பாட்டுக்கான தேசியத் திட்டமான 'மிஷன் கர்மயோகி', சரியான அணுகுமுறை, திறன்கள் மற்றும் நுண்ணறிவைக் கொண்டு எதிர்காலத்திற்குத் தயாராக இருக்கும் குடிமைப்பணியைத் தயாரிக்கத் தொடங்கப்பட்டதாகும். இந்த மாநாடு இந்த திசையில் மற்றொரு படியாக விளங்கும்.
குடிமைப்பணி பயிற்சி நிறுவனங்களிடையே ஒத்துழைப்பை வளர்ப்பதற்கும், நாடு முழுவதும் உள்ள அரசு ஊழியர்களுக்கான பயிற்சி உள்கட்டமைப்பை வலுப்படுத்துவதற்கும் தேசிய பயிற்சி மாநாடு திறன் மேம்பாட்டு ஆணையத்தால் நடத்தப்படுகிறது.
மத்திய பயிற்சி நிறுவனங்கள், மாநில நிர்வாக பயிற்சி நிறுவனங்கள், மண்டல பயிற்சி நிறுவனங்கள், ஆராய்ச்சி நிறுவனங்கள் உள்ளிட்டவற்றில் இருந்து 1500க்கும் மேற்பட்ட பிரதிநிதிகள் மாநாட்டில் பங்கேற்கின்றனர். மத்திய அரசுத் துறைகள், மாநில அரசுகள், உள்ளாட்சி அமைப்புகள் மற்றும் தனியார் துறையைச் சேர்ந்த வல்லுநர்கள் இந்த ஆலோசனையில் பங்கேற்பார்கள்.
இந்த மாறுபட்ட ஒன்றுகூடல் கருத்துப் பரிமாற்றத்தை ஊக்குவிப்பதுடன், எதிர்கொள்ளும் சவால்கள் மற்றும் கிடைக்கக்கூடிய வாய்ப்புகளை அடையாளம் கண்டு, செயல்படக்கூடிய தீர்வுகள் மற்றும் திறன் மேம்பாட்டிற்கான விரிவான உத்திகளை உருவாக்கும். மாநாட்டில் எட்டு குழு விவாதங்கள் நடைபெறும். ஒவ்வொன்றும் குடிமைப்பணி பயிற்சி நிறுவனங்களான ஆசிரிய மேம்பாடு, பயிற்சி தாக்க மதிப்பீடு மற்றும் உள்ளடக்கத்தை டிஜிட்டல் மயமாக்குதல் போன்ற முக்கிய விஷயங்களை மையமாகக் கொண்டதாகும்.
மனித வள மேம்பாட்டு அமைச்சகம்
1 லட்சத்துக்கும் மேற்பட்டோர் பங்கேற்பதால் உலக சாதனை புத்தகத்தில் இடம் பிடிக்கிறது ஏஐசிடிஇ-யின் ஆன்லைன் பேராசிரியர் பயிற்சி திட்டங்கள்
அகில இந்திய தொழில்நுட்ப கல்வி கவுன்சிலின்  பேராசிரியர்களுக்கான 46 ஆன்லைன் பயிற்சி திட்டங்களை, மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' இன்று தொடங்கி வைத்தார்.
பேராசிரியர்களுக்கு பயிற்சி அளிப்பதற்காக ‘அடல் அகாடமி’ என்ற பயிற்சி திட்டத்தை ஆன்லைன் மூலம் ஏஐசிடிஇ தொடங்கியது. இந்த 46 ஆன்லைன் பயிற்சி திட்டங்களை, மத்திய கல்வி அமைச்சர் திரு ரமேஷ் பொக்ரியால் இன்று தொடங்கி வைத்தார். 22 மாநிலங்களில் இந்த பயிற்சி திட்டங்கள் நடத்தப்படும்.
இந்நிகழ்ச்சியில் மத்திய அமைச்சர் திரு ரமேஷ் பொக்ரியால் பேசியதாவது:
மொத்தம் 1000 ஆன்லைன் பயிற்சி திட்டங்கள் மூலம் 100-க்கும் மேற்பட்ட பிரிவுகளில் பயிற்சி அளிக்கப்படுகிறது. இதில் ஐஐடிக்கள், என்ஐடிக்கள், ஐஐஐடிக்கள் உட்பட பல உயர்கல்வி நிறுவனங்களைச் சேர்ந்த 1 லட்சத்துக்கும் மேற்பட்டோர் பயிற்சி பெறவுள்ளனர். இந்தாண்டு ஆன்லைன் பயிற்சி திட்டத்துக்கு ரூ.10 கோடி செலவிடப்படவுள்ளது.
இந்த மிகப் பெரிய பயிற்சி திட்டத்தை உலக சாதனையாக அங்கீகரித்துள்ள லண்டன் நிறுவனம், உலக சாதனை புத்தகத்தில் சேர்க்கவுள்ளது நமக்கு பெருமை அளிக்கும் விஷயம்.
இந்தாண்டு பயிற்சி திட்டத்தில் பொறியியல் துறையில் மேலாண்மை, வாழ்க்கை திறமைகள், வடிவமைப்பு மற்றும் ஊடகம் ஆகியவை சேர்க்கப்பட்டுள்ளன. புதிய கல்வி கொள்கைக்கு ஏற்ப இந்த ஆன்லைன் பயிற்சி அளிக்கப்படும்.
1000 பயிற்சி திட்டங்களில் 499 பயிற்சி திட்டங்கள் ஏற்கனவே முடிவடைந்து விட்டன. 70 ஆயிரம் பேராசிரியர்கள் ஏற்கனவே பயிற்சி பெற்றுவிட்டனர்.
இவ்வாறு அவர் கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1675101
----
(Visitor Counter : 167
பெண்கள் மற்றும் குழந்தை நலன் அமைச்சகம்
பெண்களுக்கான ஸ்டார்ட் அப் திட்டம்
'ஸ்டார்ட் அப் இந்தியா முன்முயற்சியை 16 ஜனவரி 2016 அன்று தொடங்கப்பட்டது. டிசம்பர் 31, 2022 நிலவரப்படி, 660 க்கும் மேற்பட்ட மாவட்டங்களில் மொத்தம் 86,713 ஸ்டார்ட்அப் எனப்படும் புத்தொழில் நிறுவனங்கள் டிபிஐஐடி எனப்படும் தொழில் மற்றும் உள்நாட்டு வர்த்தக மேம்பாட்டுத் துறை அங்கீகரித்துள்ளது.
நாட்டில் ஸ்டார்ட்அப் எனப்படும் புத்தொழில் நிறுவனங்கள் துறையில் பெண் தொழில் முனைவோரை ஊக்குவிக்க அரசு பின்வரும் நடவடிக்கைகளை எடுத்துள்ளது.
• பெண்கள் தலைமையிலான ஸ்டார்ட்அப் நிறுவனங்களுக்கு கடன் வழங்குவதை ஊக்குவிப்பதற்காக, சிறு தொழில் வளர்ச்சி வங்கியின் ஸ்டார்ட்அப்களுக்கான நிதித் திட்டத்தில் 10 சதவீத நிதி  பெண்கள் தலைமையிலான ஸ்டார்ட்அப்களுக்கு ஒதுக்கப்பட்டுள்ளது.
• பெண் தொழில்முனைவோருக்கான தொழில் பாதுகாப்பகத் திட்டம் 20 பெண்கள் தலைமையிலான தொழில்நுட்ப ஸ்டார்ட்அப்களுக்கு செயல்படுத்தப்படுகிறது.
• ஸ்டார்ட்அப் இந்தியா இணையதளத்தில் பெண் தொழில்முனைவோருக்காக சிறப்பு தளம் வடிவமைக்கப்பட்டுள்ளது. பெண் தொழில்முனைவோருக்கான மத்திய மற்றும் மாநில அரசுகளின் பல்வேறு கொள்கை நடவடிக்கைகள் இந்த பக்கத்தில் இடம்பெற்றுள்ளன.
• பெண்களுக்காக விழிப்புணர்வு மற்றும் திறன் வளர்ப்பு பயிலரங்குகள் நடத்தப்படுகின்றன.
• பெண் தொழில்முனைவோருக்கான திறன் மேம்பாட்டுத் திட்டம் ஜனவரி 2020 இல் அசாமின் கவுகாத்தி மற்றும் நாகாலாந்தின் கோஹிமாவில் நடத்தப்பட்டது. இதில் 114 பங்கேற்பாளர்கள் பங்கேற்றனர்.
• அரசு நடத்தும் பல்வேறு விழிப்புணர்வு நிகழ்ச்சிகள் மற்றும் திறன் வளர்ப்பு நிகழ்ச்சிகள் மூலமாகவும், அச்சு ஊடகங்கள் மற்றும் சமூக வலைத்தளங்கள் மூலமாகவும், பெண் தொழில் முனைவோர் மற்றும் குறு, சிறு மற்றும் நடுத்தர தொழில் முனைவோருக்கு ஆதரவளிக்கும் வகையில் தற்போதுள்ள திட்டங்கள் குறித்த விழிப்புணர்வை அரசு ஏற்படுத்தி வருகிறது.
இத்தகவலை மத்திய பெண்கள் மற்றும் குழந்தைகள் நலத்துறை அமைச்சர் திருமதி ஸ்மிருதி இரானி மக்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
----
(Visitor Counter : 104
ரெயில்வே அமைச்சகம்
வெளிநாட்டு நிறுவனங்களுடன் ரயில்வே கூட்டு நிறுவனங்கள்
டீசல் மற்றும் மின்சார ரயில் பெட்டிகள் உற்பத்தி மற்றும் பராமரிப்புக்காக பிரான்சின் அல்ஸ்டாம் மற்றும் அமெரிக்காவின் ஜெனரல் மோட்டார்ஸ் நிறுவனங்களுடன் ஒப்பந்தங்கள் கையெழுத்திடப்பட்டுள்ளன. பீகாரின் மாதேபுரா மற்றும் மர்ஹவுராவில் இந்த நிறுவனங்கள் நிறுவியுள்ள தொழிற்சாலைகளில் 11 ஆண்டுகளில் 8000 மின்சார மற்றும் 1000 டீசல் ரயில் பெட்டிகள் தயாரித்து அளிக்கப்படும். இதற்காக இந்த இரண்டு கூட்டு நிறுவனங்களும் அமைக்கப்பட்டுள்ளன. இந்த இரு நிறுவனங்களிலும் ரயில்வே அமைச்சகம் 26 சதவீத பங்குகளைக் கொண்டிருக்கும். சஹரன்பூர், நாகபுரி, ரோசா மற்றும் காந்திதாம் ஆகிய இடங்களில் அமைக்கப்பட்டுள்ள பராமரிப்பு வசதிகள் மூலம் முதல் 500 ரயில்பெட்டிகள் மேற்பார்வை/பராமரிப்பு பணிகளை இந்த நிறுவனம் மேற்கொள்ளும்.
இந்திய ரயில்வே பணியாளர்களுக்கு பராமரிப்புக்கான தொழில்நுட்பம் மாற்றம் செய்து அதன் மூலம் பராமரிப்பு வசதிகளின் குறியீடு மற்றும் உலகளாவிய அளவில் மேற்கொள்ளப்படும் பராமரிப்பு நடைமுறைகள் அளிக்கப்படுவது இந்த திட்டத்தில் அடங்கும். பராமரிப்புக்கான கோரிக்கைகள் முடிவடைந்த பின்னர் இந்த பராமரிப்பு வசதிகள் இந்திய ரயில்வேயிடம் அளிக்கப்பட்டு பின்னர் அந்தப் பணிகள் இந்திய ரயில்வே பணியாளர்களால் மேற்கொள்ளப்படும்.
தூய்மைப்படுத்துதல், கட்டணம் செலுத்தி பயன்படுத்தும் கழிவறைகள், ஓய்வறைகள் வாகன நிறுத்தும் வசதி உள்ளிட்ட பணிகளை இந்திய ரயில்வே வெளியில் இருந்து பெறும்.
வெளியில் இருந்து இந்த சேவைகள் பெறப்படும் போது ரயில்வே பணியாளர்களின் நலன்கள் பாதுகாக்கப்படும்.
மத்திய ரயில்வே துறை இணையமைச்சர் திரு. ராஜென் கோஹைன் மக்களவையில் இன்று கேள்வி ஒன்றுக்கு எழுத்துபூர்வமாக அளித்த பதிலில் இதனைத் தெரிவித்துள்ளார்.
உள்துறை அமைச்சகம்
மத்திய உள்துறை அமைச்சர் தலைமையில் மணிப்பூர், மிசோரம் மற்றும் கேரளாவிற்கு அளிக்கப்படும் மத்திய அரசின் உதவி குறித்து உயர் மட்டக் குழு சந்திப்பு
மத்திய உள்துறை அமைச்சர் திரு. ராஜ்நாத் சிங் தலைமையில் மணிப்பூர், மிசோரம் மற்றும் கேரள மாநிலங்களுக்கு அளிக்கப்படும் மத்திய அரசின் உதவி குறித்து இன்று உயர் மட்டக் குழு கூட்டம் நடைபெற்றது. 2016-17 ஆம் ஆண்டில் மணிப்பூர் மற்றும் மிசோரம் மாநிலங்களில் ஏற்பட்ட வெள்ளம் மற்றும் கேரள மாநிலத்தில் ஏற்பட்ட வறட்சி  ஆகியவற்றிற்கு அளிக்கப்படும் மத்திய அரசின் உதவி குறித்து இந்தக் கூட்டத்தில் விவாதிக்கப்பட்டது.
மத்திய நிதி மற்றும் கம்பெனி விவகாரங்கள் துறை அமைச்சர் திரு. அருண் ஜெட்லி, மத்திய வேளாண் மற்றும் விவசாயிகள் நலன் துறை அமைச்சர் திரு. ராதா மோகன் சிங், மத்திய உள்துறை செயலர் திரு. ராஜீவ் கவுபா மற்றும் மத்திய உள்துறை, நிதி, வேளாண் அமைச்சகங்கள் மற்றும் நிதி ஆயோக்கை சேர்ந்த மூத்த அலுவலர்களும் இந்தக் கூட்டத்தில் பங்கேற்றனர்.
தேசியப் பேரிடர் நிவாரண நிதியில் இருந்து மணிப்பூர் மாநிலத்திற்கு ரூ. 130.65 கோடி அளிக்க இந்த உயர் மட்டக் குழு ஒப்புதல் அளித்துள்ளது. அதேபோல், தேசியப் பேரிடர் நிவாரண நிதியில் இருந்து அளிக்கப்படும் ரூ. 42.77 கோடி மற்றும் தேசிய ஊரகக் குடிநீர் திட்ட நிதியில் இருந்து அளிக்கப்படும் ரூ. 6.25 கோடி உட்பட மொத்தம் ரூ. 49.02 கோடி மிசோரம் மாநிலத்திற்கு அளிக்கப்படும். தேசியப் பேரிடர் நிவாரண நிதியில் இருந்து அளிக்கப்படும் ரூ. 112.05 கோடி மற்றும் தேசிய ஊரகக் குடிநீர் திட்ட நிதியில் இருந்து அளிக்கப்படும் ரூ. 13.42 கோடி உட்பட மொத்தம் ரூ. 125.47 கோடி கேரள மாநிலத்திற்கு அளிக்கவும் ஒப்புதல் அளிக்கப்பட்டுள்ளது.
PIB Headquarters
கொவிட்-19 - பிஐபி செய்தித் தொகுப்பு
03.07.2020
கொவிட்-19 - பிஐபி செய்தித் தொகுப்பு
· பிரதமர் அலுவலகம்
· விவசாயத்துறை அமைச்சகம்
· ரசாயனம் மற்றும் உரங்கள் அமைச்சகம்
· கலாசாரத்துறை அமைச்சகம்
· புவி அறிவியல் அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· வீட்டு வசதி மற்றும் நகர்ப்புற வறுமை ஒழிப்பு அமைச்சகம்
· ஜல்சக்தி அமைச்சகம்
· எரிசக்தி அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
· அறிவியல் மற்றும் தொழில்நுட்பத்துறை
· இளைஞர் நலன் மற்றும் விளையாட்டு அமைச்சகம்
· சிறப்பு சேவைகள் மற்றும் கட்டுரைகள்
(
புவி அறிவியல் அமைச்சகம்
வட இந்தியாவில் அடுத்த 4-5 நாட்களுக்கு குளிருக்கு வாய்ப்பில்லை: இந்திய வானிலை துறை அறிவிப்பு
இந்திய வானிலை துறையின், தேசிய வானிலை முன்னறிவிப்பு மையம் விடுத்துள்ள தற்போதைய மற்றும் அடுத்த 2 வாரங்களுக்கான  வானிலை நிலவரம்:தமிழகம், புதுச்சேரி மற்றும் காரைக்கால், கேரளா மற்றும் மாஹே மற்றும் ஆந்திர பிரதேசம் மற்றும் கர்நாடகாவை ஒட்டியுள்ள பகுதிகளில் 2021 ஜனவரி 19ம் தேதியுடன் வடகிழக்கு பருவமழை நின்று விட்டது.கிழக்கு திசையில் வீசிய காற்று காரணமாக, தமிழகம், புதுச்சேரி மற்றும் காரைக்கால் ஆகிய பகுதிகளில் கடந்த ஜனவரி 14ம் தேதி முதல் 20ம் தேதி வரை ஒரு சில இடங்களில் கனமழை பெய்தது.இதன் காரணமாக கடந்த வாரத்தில் தெற்கு தீபகற்ப பகுதி நீண்ட கால சரசாரிக்கு மேலாக 220 சதவீதம் தமிழகம், புதுச்சேரி மற்றும் காரைக்கால் ஆகியவை 727 சதவீத மழைப் பொழிவையும் பெற்றது.வட இந்தியாவில், அடுத்த 4 முதல் 5 நாட்களுக்கு குளிர் காற்றுக்கான வாய்ப்பு இல்லை.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691160
-------
(Visitor Counter : 81
நிதி அமைச்சகம்
உள்நாட்டு முதலீட்டாளர்கள்  மற்றும் எஃப்பிஐ இடையே மாறுபட்ட அணுகுமுறை என்பது 2019 பொதுபட்ஜெட்டுக்கு முன்பாகவே உள்ளது என்றும் 2019-நிதிச் சட்டம் -ல் உருவாக்கப்படவில்லை என்றும் சிபிடிட்டி விளக்கமளித்துள்ளது
பொருளாதார மேம்பாட்டிற்கான பல உள்கட்டமைப்பு நடவடிக்கைகளைக் கொண்டுவருவதற்கான அறிவிப்புகளை மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி. நிர்மலா சீதாராமன், ஆகஸ்ட் 23, 2019 அன்று செய்தியாளர்கள் சந்திப்பில் வெளியிட்டார். இருப்பினும், உள்நாட்டு முதலீட்டாளர்கள்  மற்றும் எஃப்பிஐ இடையே மாறுபட்ட அணுகுமுறை உருவாக்கப்பட்டிருப்பதாக ஒரு பிரிவு ஊடகங்களில் தவறான பார்வை ஏற்படுத்தப்பட்டுள்ளது என மத்திய நேர்முக வரிகள் வாரியம்  கூறியுள்ளது.
சமூக ஊடகம் உள்ளிட்ட ஒரு பிரிவு ஊடகத்தில் ஏற்படுத்தப்பட்டுள்ள இத்தகைய தவறான கருத்தை நிராகரித்துள்ள சிபிடிட்டி, உள்நாட்டு முதலீட்டாளர்கள்  மற்றும் எஃப்பிஐ இடையே மாறுபட்ட அணுகுமுறை என்பது 2019 பொதுபட்ஜெட்டுக்கு முன்பாகவே உள்ளது என்றும் 2019-நிதிச் சட்டம் -ல் உருவாக்கப்படவில்லை அல்லது, நிதியமைச்சகத்தால் ஆகஸ்ட் 23, 2019 அன்று அறிவிக்கப்படவுமில்லை என்று கூறியுள்ளது.
வெளிநாட்டு நிறுவன முதலீட்டாளர்களைப் பொறுத்தவரை, வருமான வரிச்சட்டம் 1961-ல் இடம்பெற்றுள்ள சிறப்புப் பிரிவுகளின்கீழ் [பிரிவு-2-வுடன் இணைக்கப்பட்ட பிரிவு-115 ஏடி] பல்வேறு வகைகளில் வருகின்ற வருவாயும் வரிவிதிப்புக்கு உரியதாகும் என்று சிபிடிட்டி தெரிவித்துள்ளது. இதன்படி, பல்வேறு வகைகளில் வெளிநாட்டு நிறுவன முதலீட்டாளர்கள் ஈட்டும் வருவாய், மூலதன லாபமாகக் கருதப்பட்டு, வருமான வரிச் சட்டத்தின் பிரிவு 115 ஏடி-படி சிறப்பு வரி வசூலிக்க உரியதாகும். இருப்பினும், மாற்று முதலீட்டு நிதியம் உள்ளிட்ட உள்நாட்டு முதலீட்டாளர்களின் பல்வகைப்பட்ட வருமானம் அதேபோல், வெளிநாட்டு நிறுவன முதலீட்டாளர்கள் அல்லாத வெளிநாட்டு முதலீட்டாளர்களின் வருமானம் வணிக வருவாய் என்றே கருதப்பட்டு, மூலதன லாபமாகக் கருதப்படாமல், சாதாரண முறையிலான வருமான வரி விதிக்கப்படும். இத்தகைய மாறுபட்ட வரிவிதிப்பு பிரிவு 115 ஏடியின்-படி ஏற்கனவே உள்ளது. எனவே, 2019-பொது பட்ஜெட் அல்லது ஆகஸ்ட் 23, 2019 அன்றைய நிதியமைச்சரின் அறிவிப்பு உள்நாட்டு முதலீட்டாளர்களுக்கும், வெளிநாட்டு நிறுவன முதலீட்டாளர்களுக்கும் இடையே மாறுபட்ட வரிவிதிப்பை உருவாக்கியது என்பது தவறானதாகும்.
------
(Visitor Counter : 129